אסור לדון בפני דייני עכו''ם ובערכאות שלהם <i>(פי' מושב קבוע לשרים לדון בו)</i> אפי' בדין שדנים בדיני ישראל ואפי' נתרצו ב' בעלי דינים לדון בפניהם אסור וכל הבא לדון בפניהם הרי זה רשע וכאילו חירף וגידף והרים יד בתורת מרע''ה: <i>הגה: ויש ביד ב''ד לנדותו ולהחרימו עד שיסלק יד עכו''ם מעל חבירו (מהרי''ק שורש קנ''ד) וכן מחרימין המחזיק ביד ההולך לפני עכו''ם (ריב''ש סי' ק''ב) ואפי' אינו דן לפני עכו''ם רק שכופהו על ידי עכו''ם שיעמוד עמו לדין ישראל ראוי למתחו על העמוד (מרדכי פרק הגוזל קמא) וע''ל סי' שפ''ח מי שהלך בערכאות של עכו''ם ונתחייב בדיניה' ואח''כ חזר ותבעו לפני דייני ישראל י"א שאין נזקקין לו (מהרי''ק שורש קפ''ח) וי"א דנזקקין לו (מרדכי בפרק הגוזל בתרא) אם לא שגרם הפסד לבעל דינו לפני עכו''ם (מהר''מ מירזבורג) והסברא ראשונה נ''ל עיקר:</i>